laion/Wikipedia-Exotic huggingface dataset:
בימו פילד

בימו פילד (באנגלית: BMO Field) הוא אצטדיון כדורגל בעיר טורונטו בפרובינציית אונטריו שבקנדה, המשמש כאצטדיון הביתי של טורונטו מה-MLS, ושל טורונטו ארגונאוטס מליגת הפוטבול הקנדי. בימו פילד נבנה באתר אצטדיון התערוכה לשעבר, נפתח בשנת 2007, והוא בבעלות עיריית טורונטו, ומנוהל על ידי Maple Leaf Sports & Entertainment. הזכויות על שם האצטדיון מוחזקות על ידי בנק מונטריאול, שממותג בדרך כלל בראשי התיבות "BMO" (נהגה: "בימו"). בימו פילד הוקם במקור כאצטדיון ספציפי לכדורגל כדי לשמש כאצטדיון הביתי של קבוצת ההרחבה טורונטו, ואירח משחקים במהלך גביע העולם בכדורגל עד גיל 20 2007 גביע העולם בכדורגל נשים עד גיל 20 2014. בשנת 2010 נערך משחק גביע ה-MLS, כשבזמנו היה נקבע למגרש נייטרלי, בבימו פילד. מאז, האצטדיון אירח את גמר גביע ה-MLS פעמיים נוספות בשנים 2016 ו-2017 כשטורונטו שיחקה בשניהם, תחת החוק הנוכחי של מתן יתרון ביתיות לקבוצה עם המאזן הטוב ביותר בעונה הרגילה. האצטדיון אירח גם משחקי רוגבי יוניון, ביניהם משחקי נבחרת קנדה ברוגבי יוניון, ומשחקי רוגבי שביעיות במהלך המשחקים הפאן-אמריקאיים 2015. בין השנים 2014–2016 עבר האצטדיון סדרה של שיפוצים גדולים, שהוסיפו מפלס עליון ליציע המזרחי, גג מעל המושבים והמגרש הוארך כך שיהיה מתאים לאירוח פוטבול קנדי. זה איפשר לטורונטו ארגונאוטס לעבור לבימו פילד החל מעונת 2016 של ליגת הפוטבול הקנדי, ובאותה עונה גם גמר גביע גריי (משחק האליפות בליגת הפוטבול הקנדי) ה-104 ששוחק באצטדיון. מדיה וקבצים בנושא בימו פילד בוויקישיתוף אתר האינטרנט הרשמי של בימו פילד בימו פילד באתר StadiumDB.com
שהכאב ימצא לו חברים

שהכאב ימצא לו חברים הוא שיר שכתב, הלחין ועיבד סתיו בגר עבור ים רפאלי בהשראת סיפור חייו של רפאלי ויצא לאור כסינגל הבכורה שלו ב-1 ביולי 2018. הוידאו קליפ צולם בתיאטרון הקאמרי על ידי עומר וייס, בבימויו של איתמר לידר שירי. יוסי חרסונסקי ביקר את השיר ושיבח את רפאלי: "מצליח לתרגם את תחושות הפנים לשירה אמוציונאלית מסעירה". סרטון השיר "שהכאב ימצא לו חברים" באתר יוטיוב מידע על השיר "שהכאב ימצא לו חברים" באתר ספוטיפיי מילים לשיר שהכאב ימצא לו חברים - ים רפאלי, באתר xMusic שהכאב ימצא לו חברים, באתר "פזמונט" שהכאב ימצא לו חברים, באתר אקו"ם לדף השיר באתר הספרייה הלאומית ים רפאלי, שהכאב ימצא לו חברים, באתר יוסמיוסיק, ‏2018-07-01 מוזיקה - החיים שאחרי: ים רפאלי בסינגל בכורה, באתר פרוגי, ‏2018-07-01 יובל אראל‏, ים רפאלי - שהכאב ימצא לו חברים, בבלוג של יובל אראל, מגזין מוזיקה ותרבות, 1 ביולי 2018 שבוע 29 לשנת 2018, המצעד השבועי של מדיה פורסט, באתר mediaforest-group המצעד השבועי 02.08.2018, באתר glz.co.il
הפירמידה (סרט)

הפירמידה (ברוסית: ПираМММида) היא דרמת פשע רוסית משנת 2011 בבימויו של אלדר סלוואטוב. העלילה מבוססת על הסיפור הביוגרפי החלקי "פירמידה" שכתב סרגיי מברודי. רוסיה, תחילת שנות התשעים. סרגיי ממונטוב מחפש היכן ליישם את עצמו ולהטביע את חותמו. הוא מזמין מודל של נייר ערך עם כיתוב אימפריאלי, קישוט עשיר, סימני מים ודיוקן משלו במרכז. הוא מתחיל בקמפיין פרסום ובתוך מעט יותר משבועיים גורם לאנשים לעמוד בשורה לקבל את ניירות הערך הללו המכונים "ממונטובקי" ברוסית עם עריך גבוה מערכם האמיתי. בנקאים בעלי עוצמה וגופים ממשלתיים וממלכתיים נמצאים בבלבול - לאף אחד אין מושג איך לעצור את כדור השלג המתגלגל הזה ו-MMM, החברה שיצר ממונטוב, כבר צברה כבר יותר מעשרה מיליון משקיעים. יתרה מזאת, ממונטוב חושש כי אין אנשים עשירים במדינה וכל התעשייה הסובייטית חשופה להפרטה. הוא צובר "חמדנות פרטיות" ומחליט לבצע הפרטה משלו. דרכו נחסמת על ידי סוכנו של האימפריאליזם המערבי - בליאבסקי (רמיזה לבוריס ברזובסקי) עם בנק ה-MegaVAZ שלו (רמז ל-LogoVAZ האמיתי). בליאבסקי מגיע מלמעלה - הוא בעל קשרים בקרמלין והאחראי על הטלוויזיה הממלכתית. בליאבסקי מציע לשתף יחד את רוסיה. ממונטוב מסרב: "אני לא סוחר ברוסיה!", מה שמושך אליו את רשויות המס, שמבלי לבדוק מסמכים, מציבות דרישות בלתי נתפסות לתשלום מיסים עליו, שממונטוב מבצע. עדיין יש מספיק כסף להרוס את בנק בליאבסקי. במדינה באותה תקופה כבר נמצאים 20 מיליון משקיעים ובכל שבוע מספרם עולה במיליון, ערך ניירות ה"ממונטוב" משתווה לרובל. ממונטוב מאיים לתפוס את השלטון בעזרת משקיעים העומדים בפני אסון. ממונטוב נתפס כאפוטרופוס למדינה בתוך סביבה מושחתת ומבקש שינוי בחוק - לאפשר לזרים להיות מעורבים במערכת הפיננסית כדי להכפיף את האוליגרכיה המערבית ובכך להפוך את בוריס ילצין למנהיג אמיתי ברוסיה. אבל בליאבסקי מתחיל לאיים על חייה של בתו של ממונטוב והוא בסופו של דבר נופל בפח. במגדל אוסטנקינו, ממונטוב המוכה שוב מסרב לשתף פעולה עם בליאבסקי, למרות ההזדמנות המוצעת להפוך ל"ראש המדינה". ממונטוב מקווה לשחרר את בתו ולהגן על עצמו על ידי הקלטת שיחה עם נציג שירות הביון המסכל (שהציע "הרשאות" דומות), מעוזרו ורה, אך היא בורחת מאנשי בליאבסקי ומפילה את ההקלטה בפארק. כך באשמת אי תשלום מיסים, ממונטוב מוכנס לכלא ויוצא רק אחרי 7 שנים. אלכסיי סרבריאקוב - סרגיי ממונטוב פיודור בונדרצ'וק - בליאבסקי פיוטר פיודורוב - אנטון יקטרינה וילקובה - ורה אנסטסיה ריצ'י - כפתור ניקיטה סלופין - זוטיק סרגיי קולקטאקוב - ראש הממשלה יורי צורילו - גנרל אלכסיי גורבונוב - קולונל ארטיום מיכלקוב - מייג'ור איגור יאצקו - רזו דניאל ספיוואקובסקי - גוטוב אנה מיכאלקובה - אשתו של ממונטוב ולדימיר פרמיאקוב - ליוניה גולובקוב (הופעת קמע) בוגדן טיטומיר - הופעת קמע סרגיי מברודי אתר האינטרנט הרשמי של הפירמידה "הפירמידה", במסד הנתונים הקולנועיים IMDb (באנגלית) "הפירמידה", באתר AllMovie (באנגלית) "הפירמידה", באתר Rotten Tomatoes (באנגלית) "הפירמידה", במסד הנתונים הקולנועיים KinoPoisk (ברוסית) "הפירמידה", במסד הנתונים הקולנועיים Kinopoisk.ru "Создатели фильма "ПираМММида" превратили Мавроди в Наполеона". RIA Novosti. "Алексей Серебряков: «Мы не хотели делать Мавроди упырем»". Komsomolskaya Pravda. "МММ, кино". Lenta.ru.
ורדה (זמרת)

ורדה אלג'זאא'ריה (בערבית: وردة الجزائرية, נולדה בשם ורדה פטוקי; 22 ביולי 1939 – 17 במאי 2012) המוכרת בשמה הפרטי ורדה, הייתה זמרת מצריה ילידת צרפת ממוצא אלג'יראי-לבנוני. שמה בתרגום חופשי לעברית הוא "הורד של אלג'יריה". ורדה נולדה בשנת 1939 בפיטו שבצרפת, לאב ממוצא אלג'יראי ולאם ממוצא לבנוני. היא התפרסמה בנערותה בשל כישורי השירה שלה, ואף הוזמנה על ידי נשיא אלג'יריה לשיר בחגיגות העצמאות של המדינה בשנת 1972. היא עברה למצרים בשנת 1960, שם זכתה בתהילה לאחר נישואיה למלחין בליע' חמדי, ואף שיחקה במספר סרטים מצריים. לאחר מספר שנים במצרים היא קיבלה אזרחות מצרית, והיא נודעה כאחת הזמרות המובילות במדינה ובעולם הערבי. ורדה נפטרה בשנת 2012 בקהיר שבמצרים כתוצאה מדום לב. במותה הייתה בת 72. גופתה הוטסה לאלג'יריה, שם זכתה ללוויה רשמית מטעם הממשלה, ונקברה בבית העלמין "אלעאליה" שבאלג'יר. מדיה וקבצים בנושא ורדה בוויקישיתוף ורדה, במסד הנתונים הקולנועיים IMDb (באנגלית) ורדה, במסד הנתונים הקולנועיים KinoPoisk (ברוסית) ורדה, באתר AllMusic (באנגלית) ורדה, באתר MusicBrainz (באנגלית) ורדה, באתר Discogs (באנגלית) ורדה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרחון פודואנה

קרחון פודואנה או קרחון פודואין (באנגלית: Poduene Glacier; בבולגרית: ледник Подуене) הוא קרחון בחצי האי פפור, בחוף דנקו, בצד המערבי של חצי האי האנטארקטי, שבאנטארקטיקה. אורכו של הקרחון 3.3 קילומטרים; רוחבו 2.4 קילומטרים. הקרחון ממוקם ממערב לקרחון אגאלינה. הקרחון מנקז את המורדות הצפוניים של הר צפלין, וזורם לכיוון צפון-מערב; הקרחון נשפך אל מצר ז'רלאש ממזרח לנקודת אקנר. הקרחון מופה על ידי סוקרים בריטיים בשנת 1978. הקרחון נקרא על שם היישוב פודואנה במערב בולגריה; כיום חלק מהעיר סופיה. הגאזט האנטארקטי הבולגרי (בבולגרית) קרחון פודואנה באתר הגאזט האנטארקטי של ממשלת אוסטרליה קרחון פודואנה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
כנניזאורוס

כנניזאורוס (שם מדעי: Chenanisaurus; מילולית: "הלטאה של אזור סידי כנאן (Sidi Chennane)") הוא סוג של דינוזאור תרופוד ממשפחת האבליזאוריים, שחי במשך סוף הקרטיקון לפני 68 עד 66 מיליון שנה מזמננו. הסוג נחשף ב-2005 באגן אולד אבדון (אנ') שבמרוקו, ותואר בשנת 2017 בידי החוקר ניקולס לונגריך. סוג זה כלל מין אחד - Chenanisaurus barbaricus, הקרוי על שם העם הברברי. דינוזאור זה הגיע בבגרותו לאורך של 7 עד 8 מטרים, והיה בעל לסתות קצרות, אך חזקות מאוד, עם רגליים אחוריות רחבות, אך רגליים קדמיות מנוונות. הוא היה קרובם של הקרנוטאורוס ושל הפיקנונמוזאורוס מאמריקה הדרומית. ממצאיו נודעים בעיקר משרידים של שיניים חזקות ושל לסת תחתונה, אשר התאימו לקריעת בשר. ככל הנראה בעליהם היה אוכל נבלות יותר מאשר טורף. עם זאת גילו שרידים של פרט טיטאנוזאור בעל סימני נשיכה מדינוזאור זה, כך שאולי גודלו ונשיכתו החזקה עזרו לו להפיל את הזאורופוד הגדול. הוא נכחד לפני 66 מיליון שנה, עם הכחדת אחרוני הדינוזאורים. מדיה וקבצים בנושא כנניזאורוס בוויקישיתוף
אליפות TNT של AEW

אליפות TNT של AEW (באנגלית: AEW TNT Championship) היא תואר אליפות השייך לארגון ההיאבקות All Elite Wrestling‏ (AEW). האליפות הוכרזה ב-30 במרץ 2020, והיא נקראת אחר רשת הטלוויזיה TNT, המשדרת את תוכנית הדגל השבועית של AEW,‏ Dynamite. האלוף הנוכחי הוא ג'ק פרי לאחר שניצח בקרב סולם משושה על האליפות הפנויה את מארק בריסקו, קונוסוקה טאקשיטה, דנטה מרטין, ליאו ראש ואל פנטסמו. בספטמבר 2019, חודש לפני ש-All Elite Wrestling‏ (AEW) השיקה את תוכנית הבכורה השבועית שלה, סגן הנשיא והמתאבק, קודי, יצר ציפייה לכך שהארגון יצור אליפות טלוויזיה, אך באותה התקופה ההתמקדות שלהם הייתה בעיקר באליפויות הקיימות. בפברואר 2020, עיתונאי ההיאבקות, דייב מלצר, שאל באופן ישיר את קודי על האפשרות שהארגון יוסיף לשורותיו חגורת אליפות משנית. אף על פי שהאחרון לא אישר במפורש או הכחיש את הנושא, הוא לא פסל את האפשרות להיווצרותה של אליפות זו. חודש לאחר מכן ב-30 במרץ בסדרת היוטיוב של AEW,‏ Road to Dynamite, אליפות משנית הוכרזה באופן רשמי. השדרן של AEW, המשמש גם כמפיק בכיר, טוני שאבוני, חשף שהאלוף יקבע לאחר קיום של טורניר בן שמונה מתאבקים, כך שהמנצח בגמר יוכתר כאלוף TNT הראשון של AEW. הטורניר החל עם שלבי רבעי הגמר ב-8 באפריל בתוכנית השבועית Dynamite, כשהגמר יתקיים באירוע Double or Nothing, שייערך ב-23 במאי. ב-29 באפריל בתוכנית Dynamite, קודי ולאנס ארצ'ר ניצחו בקרבות שלהם בשלב חצי הגמר, מה שהוביל לכך שהשניים יתחרו ביניהם על התואר. באירוע זה, קודי ניצח את ארצ'ר והפך לאלוף TNT הראשון של AEW. מתאגרף העבר, מייק טייסון, הציג את האליפות בפני קודי. האליפות קרויה אחר רשת הטלוויזיה TNT, המשדרת את תוכניות הדגל השבועיות של AEW,‏ Dynamite ו-Rampage. במהלך הודעה לעיתונות, הנשיא ומנכ"ל הארגון AEW, טוני חאן ציין: "זה מאוד ראוי שהאלוף וחגורת האליפות יישאו את הלוגו של רשת הטלוויזיה המכובדת, TNT, ושהם ייצגו לא רק את ארגון AEW, אלא גם את התוכן האיכותי וההיסטוריה של ענף ההיאבקות הקשורים ל-TNT". בשונה מהאליפות הראשית של הארגון, אליפות ה-TNT היא אליפות שאפשר לאתגר את האלוף ללא קשר לדירוג המתאבקים המתקיים בחברה, כל מתאבק יכול לאתגר את האלוף שמחזיק בתואר וכל עוד האלוף מסכים, הקרב יכול להתקיים. מחצית המשתתפים הוכרזה ב-31 במרץ בתוכנית Dark, כשהיתר הוכרזו לילה לאחר מכן בתוכנית Dynamite. הטורניר החל ב-8 באפריל בתוכנית Dynamite. מדיה וקבצים בנושא אליפות TNT של AEW בוויקישיתוף אתר האינטרנט הרשמי של AEW קודי מעדיף איכות על פני כמות קודי מודיע שישנם דיונים על היווצרותה של אליפות חדשה ארגון ה-AEW מציג טורניר אשר יקבע את אלוף ה-TNT הראשון בתולדות הארגון בין החבלים 27.11.21, נבדק ב-2021-12-07 הכרזת חצי הראשון של המשתתפים בטורניר על אליפות ה-TNT חשיפת כל המשתתפים בטורניר על אליפות TNT
דוברמן פינצ'ר

דּוֹבֶּרְמָן פִּינְצֵ'ר או דוברמן הוא גזע בתת-המין כלב הבית, אשר פותח בסביבות שנת 1890 בידי הגרמני קרל פרידריך לואיס דוברמן (Karl Friedrich Louis Dobermann‏ 1834–1894). כלבי דוברמן הם כלבי עבודה ושמירה הנחשבים לאינטליגנטים, דרוכים ופעילים. הדוברמן נחשב לכלב בגודל בינוני-גדול. גובהו הממוצע של הזכר נע בין 66 ל-72 ס"מ, ושל הנקבה נע בין 61 ל-68 ס"מ. משקל שני המינים נע בין 29.5 ל-41 ק"ג. עם זאת, למועדוני גידול שונים ישנם סטנדרטים שונים. לדוברמן מבנה גוף מרובע, היינו שגובהו דומה לאורכו, צוואר ארוך, ראש צר ופרווה קצרה בצבעים שחור, חום וכחול (מעין צבע כסוף). הדוברמן נחשב לכלב בעל אופי יציב ומהימן, נאמן מאוד לבעליו, נחוש, אמיץ, רגוע, רגיש וחד הבחנה. במקומות שונים בעולם נפוץ השימוש בדוברמן ככלב עבודה, במיוחד בשמירה על מבנים ועבור כוחות הביטחון. התייחסותו לזרים חשדנית, אך לרוב דוברמן לא יתקוף אם אינו מרגיש איום מצדו של הזר. הדוברמן זקוק לשטח מחיה גדול, שכן הוא כלב אנרגטי מאוד ועליו לפרוק אנרגיה. הוא זקוק להברשה מועטה של פעם בשבוע. באירופה נהוג לערוך מבחני אופי ומבחני עבודה לכלבי דוברמן, על מנת לבדוק ולבחון את יכולתם לביצוע משימות. בתקן הגזע מושם דגש מיוחד על מרכיבי אופיו ככלב לוויה וככלב עבודה, ובנוסף על התאמתו לגדול כחלק ממשפחה. בארצות הברית תקן הגזע מעט שונה, וישנם כלבים בצבעים בהירים, ובגוון כחול, צורתם שונה במקצת וחלקם אף גדולים ממקביליהם האירופים. הדוברמן פותח בגרמניה בשנת 1890 לערך. הוא קרוי על שמו של חלוץ פיתוח הגזע, קרל פרידריך לואיס דוברמן, וזהו הגזע היחיד שנקרא על שמו של אדם שהגה את רעיון פיתוחו. לואיס, שהתפרנס מגביית כספי מס, היה זקוק לבן לוויה צמוד שיהיה נאמן וישמור עליו מפני שודדים וסרבני תשלום. לואיס ביקש ליצור כלב בדמות הפינצ'ר הננסי אך גדול ממנו פי כמה, בעל אופי של כלב לווי אידיאלי, חד-תגובה, ובעל יצר אגרסיבי כלפי זרים. לכן, בתחילת דרכו, היה הדוברמן פופולרי ביותר בקרב המשטרה והצבא. הגזע הוכר לראשונה על ידי מועדון הכלבנות האמריקאי בשנת 1908. ישנן חילוקי דעות באשר לאבות הגזע, אך מוסכם ששני אבותיו הראשונים הם הרוטווילר בעל יצר שמירה, ורועה גרמני מהטיפוס העתיק, בעל אינטליגנציה גבוהה. מאוחר יותר התווספו אליו הפינצ'ר הגרמני בעל התגובות החדות והמהירות, המנצ'סטר טרייר בעל השיער הקצר והרך והגרייהאונד המהיר. בתחילת שנות השבעים של המאה ה-20 היה גזע הדוברמן בשיא הפופולריות שלו ככלב עבודה. עם זאת, עקב האגרסיביות הרבה שבו, לא נהנה הגזע ממוניטין טוב במיוחד, ושימש לרוב ככלב שמירה. מאז ועד היום נערכו שינויים רבים בגזע, שמטרתם הייתה הרבעת הכלבים הידידותיים יותר. בעקבות תהליכי ההרבעה הללו חל שינוי באופיו של הדוברמן: הוא אינו תוקפני כשהיה, וכיום הוא מתאים לשמש גם ככלב משפחה. עם זאת, חשדנותו כלפי זרים נשמרה, והוא מתאים לשמש גם ככלב עבודה. הדוברמנים הראשונים הגיעו לישראל בשנות ה-40 של המאה ה-20, ומועדון הדוברמן הישראלי נוסד בשנת 1972. הדוברמן נמנה עם מספר גזעים אשר נהוג היה לקצץ את אוזניהם ואת זנבותיהם מאז היווצרו. בשנת 1987 אסרה ועידה אירופאית להגנת חיות מחמד על קיצוץ האוזניים והזנב מסיבות הומניטריות, וכיום ברוב מדינות העולם (כולל ישראל) אסורים ניתוחים קוסמטיים בכלבים. בעבר יכלו רק כלבי דוברמן קצוצי אוזניים וזנב להשתתף בתחרויות, אך כיום פתוחות התחרויות לכל כלב העונה על מפרט הגזע. הדוברמן החברמן מדיה וקבצים בנושא דוברמן פינצ'ר בוויקישיתוף המועדון הישראלי לדוברמן הדוברמן באתר מועדון הכלבנות האמריקאי דוברמן פינצ'ר, באתר אנציקלופדיה בריטניקה (באנגלית) Encyclopedia of dog breeds, D. Caroline Coile, 2nd ed. 2005, ISBN 9780764157004, p.120.
Cry Baby Tour

Cry Baby Tour הוא סיבוב ההופעות השני של הזמרת-יוצרת האמריקאית מלאני מרטינז. סיבוב ההופעות התחיל ב-26 באוגוסט 2015 והסתיים ב-2 באפריל 2017. במהלך סיבוב ההופעות, הופיעה מרטינז באמריקה הצפונית, אוקיאניה, אמריקה הלטינית ואירופה. חלק מהשירים שבוצעו במהלך סיבוב ההופעות הזה, בוצעו גם בסיבוב ההופעות הראשון שלה "Dollhouse Tour" ו-"K-12 Tour". מרטינז החלה להקליט אלבום הבכורה שלה זמן קצר לאחר שהיא הודחה מתוכנית הטלוויזיה "The Voice". במאי 2014, הוציאה מרטינז את המיני-אלבום הראשון שלה Dollhouse, והודיעה כי בקיץ היא מתכננת להוציא אלבום באורך מלא. באוקטובר, פרסמה את קליפ השיר "Carousel", (שיר שהושמע לטריילר לעונה הרביעית לסדרה "אימה אמריקאית: פריק שואו") תוך שדחתה את תאריך יצאת האלבום לאביב של אותה השנה. בהמשך, כדי לקדם את האלבום והסינגלים מתוכו, יצאה לסיבוב ההופעות הזה. להלן רשימת השירים אותם שרה מלאני מרטינז במהלך סיבוב ההופעות: "Cry Baby" "Dollhouse" "Sippy Cup" "Carousel" "Alphabet Boy" "Soap" "Training Wheels" "Pity Party" "Tag, You're It" "Milk and Cookies" "Pacify Her" "Mrs. Potato Head" "Mad Hatter" הדרך "Play Date" "Teddy Bear" "Gingerbread Man" "Cake" הערות רשימת השירים שבוצעה בסיבוב ההופעות נבחרה על ידי מעריציה של מרטינז. מלאני החליטה לבצע את "Teddy Bear" לאחר שביצעה את "Pity Party" בכמה מתוך ההופעות. החל מ-26 במרץ 2017 ועד 2 באפריל 2017, "Pacify Her" ו-"Play Date" הוסרו מרשימת השירים. מדיה וקבצים בנושא Cry Baby Tour בוויקישיתוף אתר האינטרנט הרשמי של Cry Baby Tour Cry Baby Tour, Melanie Martinez Wiki (באנגלית) Melanie Martinez Average Setlists of tour: Dollhouse Tour | setlist.fm, www.setlist.fm Melanie Martinez Average Setlists of tour: K-12 Tour | setlist.fm, www.setlist.fm Melanie Martinez Average Setlists of tour: Cry Baby Tour | setlist.fm, www.setlist.fm Melanie Martinez Concert Map by tour: Cry Baby Tour | setlist.fm, www.setlist.fm
אורי מאיר צ'יזיק

אורי מאיר-צ'יזיק (נולד בלונדון ב-20 ביולי 1977) הוא היסטוריון וסופר, המתמחה בהיסטוריה של הרפואה והתזונה. מאיר-צ'יזיק הוא מומחה לליקוט צמחי-בר למאכל, מעביר סדנאות והרצאות בנושא, והקים את "המרכז להנהגת הבריאות". את לימודיו האקדמיים עשה מאיר-צ'יזיק באוניברסיטת חיפה. בשנת 2006 הגיש את עבודת התזה שלו לתואר שני בנושא "שימור מזון בארץ-ישראל במבט היסטורי: מגמות וטכנולוגיה" בהנחיית אפרים לב. עבודת התזה הציגה מקבץ עדויות היסטוריות על האופן שבו נהגו חברות היסטוריות, מהתקופה הכנענית ועד למאה ה-18, לשמר מזון. בשנת 2011 הגיש את עבודת הדוקטורט שלו בנושא "מזון ואיזון: התזונה מהלכה למעשה, על פי תורת היסודות, המזגים והמרות -באימפריה המוסלמית ערבית במאות ה-9 עד ה-16", גם היא בהנחיית פרופ' לב. בשנת 2005 החל מאיר-צ'יזיק לעסוק בתחום הבריאות והתזונה במטרה ללמד את הציבור על האופן שבו יכולה החברה לשפר את בריאות הציבור על ידי תזונה בריאה יותר, בדגש על גידול עצמי של מזון וליקוט מזון בטבע. בשנת 2010 פרסם את ספרו הראשון, "צמחי בר למאכל" שיצא בהוצאת מפה. בשנת 2012 יצא לאור ספרו השני, "דברים שאוכלים מכאן", גם כן בהוצאת מפה. את ספרו השלישי, "מזון ואיזון", הוציא לאור בשנת 2018 בהוצאה עצמית. ספרו הרביעי, "התססה מקומית", יצא גם הוא בהוצאה עצמית, בשנת 2020. בשנת 2014 הקים מאיר-צ'יזיק את "המרכז להנהגת הבריאות" במטרה להעביר לציבור את הידע שרכש בתחום הקיימות, הבריאות והתזונה הנכונה. מאיר-צ'יזיק מתגורר בקיבוץ נווה איתן. הוא נכדו של נשיא בית-המשפט העליון, יצחק כהן. מדיה וקבצים בנושא אורי מאיר צ'יזיק בוויקישיתוף אורי מאיר צ'יזיק, דף שער בספרייה הלאומית עבודת התזה של מאיר-צ'יזיק, "שימור מזון בארץ-ישראל במבט היסטורי: מגמות וטכנולוגיה" עבודת הדוקטורט של מאיר-צ'יזיק, "מזון ואיזון: התזונה מהלכה למעשה, על פי תורת היסודות, המזגים והמרות -באימפריה המוסלמית ערבית במאות ה-9 עד ה-16" ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו. תזונה בת קיימא
איתן פטיגרו

איתן פטיגרו (נולד ב-16 ביולי 1981) הוא פוליטיקאי ישראלי. שימש ראש מועצת שוהם מאז נובמבר 2018 ועד מרץ 2024. פטיגרו נולד בלוד. נקרא על שם אחיה של אמו שנפל בקרב החווה הסינית במלחמת יום הכיפורים. בשנת 1994 עבר עם הוריו להתגורר בשוהם. הוא היה יושב הראש הראשון של מועצת הנוער בשוהם, והיה בין מקימי שבט הצופים ביישוב. התגייס לצה"ל בשנת 1999, התקבל לקורס טיס, ושירת כטייס תובלה, ובהמשך כמדריך בבית הספר לטיסה. השתחרר בשנת 2007 בדרגת רב-סרן. פטיגרו עבד כטייס באל על, והטיס מטוסי בואינג 737 ובואינג 747. פטיגרו למד באוניברסיטה הפתוחה וקיבל תואר ראשון בניהול. לאחר מכן המשיך לתואר שני במשפטים באוניברסיטת בר-אילן. איתן כיהן כראש מטה מנכ"ל המשרד לפיתוח הנגב והגליל, המשרד לשיתוף פעולה אזורי, והמשרד לתשתיות לאומיות. הוא אף שימש יועץ מקצועי לשר התשתיות הלאומיות לתחום הגז הטבעי. בשנת 2008 החל לכהן כחבר במועצה המקומית שוהם ברשימת "שוהם שלנו" של ראש המועצה גיל ליבנה. בשנת 2011 נכנס לתפקיד ממלא מקום וסגן ראש המועצה. במסגרת פעילותו במועצה החזיק בתיק התכנון וההנדסה, והיה שותף לתכנון השכונות כרמים והדרים ביישוב. פטיגרו עמד בראשות ועדת המשנה לכנון ובניה, וועדת הנוער והצעירים. כמו כן כיהן כממלא מקום יו"ר החברה הכלכלית שוהם. לקראת בחירות 2018 התמודד פטיגרו לראשות המועצה מטעם רשימת "שוהם שלנו", וזאת לאחר שליבנה פרש מראשות הרשימה והעביר את הנהגת הרשימה לסגנו פטיגרו. בבחירות זכה פטיגרו ל-63.73% מהקולות, ובכך נבחר לראשות המועצה. יריבו המוביל, גלעד רבינוביץ', קיבל רק כשליש מהקולות להן זכה פטיגרו. ב-9 בספטמבר 2020 הודיע על הצטרפותו למפלגת דרך ארץ. ביוני 2023, הודיע שלא יתמודד לכהונה נוספת, הוא המשיך בתפקידו עד הבחירות בפברואר 2024, עת שנבחרה דפנה רביד-רבינוביץ. פטיגרו נשוי ללי-אור ואב לארבעה ילדים. אתר האינטרנט הרשמי של איתן פטיגרו איתן פטיגרו - טייס באל על, מ״מ וסגן ראש מועצת שוהם, באתר Maoz איתן פטיגרו | אודות, באתר Shoham ערוץ 7, איתן פטיגרו מצטרף למפלגת דרך ארץ, באתר ערוץ 7, 9 בספטמבר 2020 ראש מועצת שוהם: "החלטתי לעזוב את התפקיד היוקרתי", באתר וואלה, 14 ביוני 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ביגון

האם התכוונתם ל... דב ביגון – רב דתי-לאומי יוסף ביגון – רב ליטאי אפרים ביגון – איש ביטחון ומייסד חברת "ביפר"
אינדוסוכוס

אינדוסוכוס (שם מדעי: Indosuchus; מיוונית עתיקה: תנין הודי) הוא סוג של דינוזאור תרופוד שהשתייך למשפחת האבליזאוריים. הוא חי בהודו של הקרטיקון העליון לפני 70 עד 66 מיליון שנה, עד להכחדת הקרטיקון הגדולה. הסוג תואר ב-1933 בידי החוקרים פרידריך פון האון (אנ') וצ'ארלס אלפרד מטלי (אנ'). הם מצאו את מאובני הדינוזאור בתצורת למטה (אנ'), על יד העיר ג'אבלפור שבמאדהיה פרדש, הודו. הממצאים כללו 3 גולגולות בעלות קצה קדמי בולט מעט קוצני. האינדוסוכוס הגיע לאורך 7 מטרים ומשקל של מעל 1.2 טונות ועל פי חוקרים אחרים הגיע לאורך 9.7 מטר ולמשקל של 2.3 טונות. הוא היה טורף דו-רגלי בעל זרועות זעירות ולסתות רחבות וקצרות שהותאמו לנגיסה חזקה. בשל הממצאים המועטים של האינדוסוכוס הוא נחשב במשך שנים לחבר בקבוצת האלוזאורים, אך ב-1964 קושר לקבוצת הטירנוזאורים, ורק ב-1986 שויך למשפחת האבליזאוריים, בידי החוקר הארגנטינאי חוסה בונפרטה, עקב מבנה עצמות הדומה לזה של הקרנוטאורוס. מדיה וקבצים בנושא אינדוסוכוס בוויקישיתוף אינדוסוכוס, באתר האנציקלופדיה של החיים (באנגלית) אינדוסוכוס, באתר GBIF (באנגלית)
יאללה לך הביתה מוטי

"יאללה לך הביתה מוטי" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור בפברואר 2001, על ידי חברת התקליטים אבי גואטה הפקות בע"מ, כסינגל מתוך האלבום, אשליות מתוקות. זמן קצר לאחר יציאתו הגיע השיר אל המקום הראשון במצעד השבועי של רשת ג'. השיר נכתב, הולחן והופק על ידי קובי אוז, שכתב והלחין עבורה להיטים כמו "תלך כפרה עלי", "תשתוק תשתוק" ו"אשליות מתוקות". בגרסה המקורית של השיר, "מוטי" היה "מותק". לבסוף, שרית חדד הרגישה ש-"יאללה לך הביתה מותק" זה וולגרי מדי ולכן המילים שונו. בריאיון ליובל אברמוביץ', סיפרה חדד כי היא בכלל לא רצתה לשיר את השיר הזה ואת "תלך כפרה עליי". עם זאת, אבי גואטה שכנע אותה להקליטם. כבר בצאתו, זכה השיר להצלחה ארצית כאשר נחת במקום השביעי במצעד השבועי של רשת ג'. בהמשך, כבש את פסגת המצעד. בסוף שנת 2001, נבחר השיר ל-"שיר השנה" של במצעד השנתי העברי של רשת ג', תוך שהפך לשירה הראשון והיחיד של חדד שהצליח לעשות זאת. במצעד השנתי של גלי צה"ל דורג השיר במקום ה-15. בשנת 2009 דורג השיר במקום ה-8 במצעד שירי שרית חדד שנערך ברשת ג'. סרטון השיר "יאללה לך הביתה מוטי" באתר יוטיוב נדב מנוחין‏, שלום ותודה: 20 שנה ללהיט ששינה לנצח את פני הפופ הישראלי, באתר וואלה, 26 בפברואר 2021 לדף השיר באתר הספרייה הלאומית יאללה לך הביתה מוטי – פזמונט, באתר pizmonet.co.il מימה - שרית חדד - יאללה לך הביתה מוטי, באתר www.mima.co.il 18.2.2001 – פזמונט, באתר pizmonet.co.il תשס"א – פזמונט, באתר pizmonet.co.il שרית חדד – פזמונט, באתר pizmonet.co.il תשס"א (גלי צה"ל) – פזמונט, באתר pizmonet.co.il מצעד שירי שרית חדד
רהיוליזאורוס

רהיוליזאורוס (שם מדעי: Rahiolisaurus) הוא סוג של דינוזאור ממשפחת האבליזאוריים. הוא ידוע משרידים מתצורת למטה (Lameta Formation) שבמדינת גוג'ראט בהודו לאורך מדרגות דקאן. ממצאים אלה נאספו בשני שלדים, אחד ב-1995 ואחד ב-1997. הוא קרוי על שם הכפר רהולי (Rahioli) שעל יד האתר בו התגלה. הסוג תואר ב-2010 בידי החוקר פרננדו נובאס (אנ') וצוותו, והוא כלל מין אחד, Rahiolisaurus gujaratensis. הרהיוליזאורוס היה דינוזאור דו-רגלי טורף בעל לסתות קצרות וראשים מחודדים וזרועות זעירות. במראהו דמה לראג'זאורוס ולמג'ונגזאורוס והוא הגיע על פי ההערכות לאורך 6.3 מטרים, 8 מטרים ואף 9.3 מטרים ומשקל של מעל 2 טונות. הוא היה דומה בהתנהגותו כנראה לצבוע מודרני שאולי ניזון מנבלות והשתמש בלסתות הרחבות לפצח עצמות. עם זאת השיניים הקטנות יחסית מצביעות על עוצמת נשיכה ממוצעת שהגיעה כנראה לעוצמה של אלוזאורוס - של 750 ק"ג או 3,500 ניוטון. דינוזאור זה התקיים בסוף הקרטיקון לפני 72.1 עד 66 מיליון שנה, עד הכחדת הקרטיקון הגדולה. לצידו חיו מינים נוספים של אבליזאורים, טיטאנוזאורים גדולים ודמויי תנינאים. מדיה וקבצים בנושא רהיוליזאורוס בוויקישיתוף רהיוליזאורוס, באתר האנציקלופדיה של החיים (באנגלית) רהיוליזאורוס, באתר GBIF (באנגלית)
HIAG

HIAG (בגרמנית: Hilfsgemeinschaft auf Gegenseitigkeit der Angehörigen der ehemaligen Waffen-SS; מילולית, "האגודה לסיוע הדדי של חברי הוואפן-אס אס לשעבר") הייתה קבוצת לובי וארגון שנוסד על ידי אנשי Waffen-SS לשעבר ובכירים במערב גרמניה בשנת 1951 ומטרתו העיקרית הייתה להשיג שיקום חוקי, כלכלי והיסטורי של הוואפן-אס אס. כדי להשיג מטרות אלה, השתמש הארגון במגעים עם מפלגות פוליטיות, והשתמש במאמצי שכתוב ותעמולה באמצעות פרסום כתבי-עת, ספרים ונאומים פומביים. בית הוצאה לאור בבעלות HIAG, מונין פרלאג, שימש במה למטרות הפרסום. כך פורסמו 57 כותרי ספרים ויותר מ-50 שנה של כתבי עת חודשיים, תוארו על ידי היסטוריונים כאפולוגיה רוויזיוניסטית. בשל הקשר לעבר הנאצי של חבריה, HIAG היה נושא למחלוקת משמעותית, הן במערב גרמניה והן מחוץ לגרמניה. הארגון נסחף לקיצוניות ימנית גלויה בהיסטוריה המאוחרת שלו והתפרק בשנת 1992 ברמה הפדרלית, אך קבוצות מקומיות, יחד עם הירחון של הארגון, ממשיכות להתקיים גם במאה ה-21. בעוד HIAG השיגה רק חלקית את יעדיה לשיקום חוקי וכלכלי של הוואפן-אס אס, מאמצי התעמולה שלה הביאו לעיצוב מחדש של דמותו של הוואפן-אס אס בתרבות הפופולרית. התוצאות עדיין מורגשות, כאשר כמות גדולה של מחקרים היסטוריים חובבנים, זיכרונות, אלבומים, אתרי אינטרנט ומשחקי מלחמה יוצאים לאור. ODESSA מדיה וקבצים בנושא HIAG בוויקישיתוף איחוד משפחות נאציות [ Familientreffen der Nazis ] : טקסט משנת 1985 בעיתון "שטרן" מאת גרהרד קרומשרידר; בגרמנית. הטקסט הופיע בספרו הייתי אחד מהם ( Ich war einer von ihnen, Eichborn -Verlag, 1987). "להיות וויקינג": ההיסטוריון רוברט סיטינו על השבת Waffen-SS, באתר HistoryNet "Why Is This GOP House Candidate Dressed as a Nazi?". The Atlantic. אורכב מ-המקור ב-21 בדצמבר 2015. {{cite web}}: (עזרה)